Source: https://pestibulvar.hu/2019/10/04/birosag-mondta-ki-hogy-nem-mondott-igazat-a-fideszes-polgarmesterjelolt/
Timestamp: 2019-10-20 00:47:44
Document Index: 27851

Matched Legal Cases: ['Bíróság ', 'Bíróság ', 'Bíróság ', 'bíróság ', 'bíróság ', 'bíróság ']

Bíróság mondta ki, hogy nem mondott igazat a fideszes polgármesterjelölt | Pesti Bulvár
Bíróság mondta ki, hogy nem mondott igazat a fideszes polgármesterjelölt
Fotó forrása: Vári Attila Facebook-oldala
Bíróság előtt kellett tanúskodnia a Fidesz pécsi polgármesterjelöltjének, aki a Pécsi Sport Nonprofit Zrt. (PSN) vezetőjeként tett vallomást az adott ügyben. A másodfokú bíróság szerint,
az eljárás során a tanúk nem mondtak igazat, így köztük a fideszes Vári Attila sem.
Az ügy részletei szerint, a PSN-ben tartottak egy kulturális rendezvényt, ami után a biztonsági őrök durván megvertek egy egyetemistát, aki emiatt feljelentést tett.
A két biztonsági őr vádlottként állt bíróság elé, és az első, majd a másodfokú bíróság is arra az eredményre jutott, hogy lényegében ok nélkül verték meg az egyetemistát.
A biztonsági őrök azt vallották a bíróságon, hogy az egyetemista tört-zúzott a mosdóban, majd fenyegetően lépett fel velük szemben, ezért kellett nekik az erélyesnél jóval keményebben fellépniük. Ugyan ezt állította a sportcsarnok biztonságáért felelős vezető, a rendezvény biztosítását végző cég embere és Vári Attila fideszes polgármesterjelölt is.
Végül a másodfokú ítélet kimondta, hogy a helyszíni szemle és az ott készült fotók is cáfolják azt az állítást, miszerint a sértett tört és zúzott a mosdóban, valamint a sértett mellett kiálló tanúk vallomása is cáfolja a vádlottak történetét – közölte a Népszava.
A bíró végül arra jutott, hogy a biztonsági őröket menteni próbáló tanúk – köztük Vári Attila – vallomásának hitelessége erősen megkérdőjelezhető, mivel azt a bizonyítékok nem támasztják alá, így végül a sértett állításait fogadta el.
Ez az ügy pontosan mutatja, hogy
miközben ok nélkül megvernek a biztonsági őrök valakit, a fideszes polgármesterjelölt ahelyett, hogy a bántalmazókat elítélné cselekedetükért, ő inkább védelmébe veszi őket, és a sértett ellen hamisan tanúskodik.